Wimbledonin tennisturnaus 2011

Vuoden 2011 Wimbledonin tennisturnaus pelattiin 20. kesäkuuta – 3. heinäkuuta 2011 Wimbledonissa, Lontoossa. Se oli kaikkiaan 125. Wimbledonin tennisturnaus ja vuoden kolmas Grand Slam -turnaus. Naisten mestaruuden voitti Petra Kvitová, joka saavutti ensimmäisen Grand Slam -voittonsa. Miesten turnauksen voitti ensimmäistä kertaa urallaan Novak Đoković, joka voitti loppuottelussa Rafael Nadalin. Kaksinpelien puolustavat mestarit olivat miehissä Espanjan Rafael Nadal ja naisissa Yhdysvaltain Serena Williams. Nelinpelien puolustavat mestarit olivat miehissä Itävallan Jürgen Melzer ja Saksan Philipp Petzschner sekä naisissa Yhdysvaltain Vania King ja Kazakstanin Jaroslava Švedova. Sekanelinpelin puolustava mestaripari oli Intian Leander Paes ja Zimbabwen Cara Black. Turnaukseen otettiin käyttöön kaksi uutta kenttää, kolmoskenttä sekä neloskenttä. Turnauksen 125-vuotisjuhlan kunniaksi teksti "125 Years" näkyy useassa eri paikassa. == Poisjäännit == Kaksi kertaa Yhdysvaltain avoimet voittanut Kim Clijsters joutui jäämään pois turnauksesta jalkavamman vuoksi. Hän olisi ollut muuten turnauksessa toiseksi sijoitettu. Alisa Kleibanova jätti turnauksen väliin sairauden vuoksi. == Tapahtumia == Ensimmäisen kierroksen ottelupareja arvottaessa John Isner ja Nicolas Mahut arvottiin viime vuoden tapaan toisiaan vastaan. Viime vuonna he pelasivat kaikkien aikojen pisimmän tennisottelun, jonka Isner voitti. Myös tällä kertaa Isner oli vahvempi, kun häi vei voiton suoraan kolmessa erässä. Miesten puolella kolmannen kierroksen suurimmasta yllätyksestä vastasi maailmanlistan sijalla 158 oleva Australian 18-vuotias Bernard Tomic, joka voitti suoraan kolmessa erässä Ruotsin viidenneksi sijoitetun Robin Söderlingin. Turnauksen jälkeen julkaistavalla maailmanlistalla Tomic nousee Australian ykköspelaajaksi Lleyton Hewittin ohi. Roger Federer hävisi edellisen vuoden tapaan puolivälieräottelunsa, tällä kertaa Jo-Wilfried Tsongalle, joka voitti viisieräisen ottelun. Novak Đoković selviytyi ensimmäisen kerran urallaan Wimbledonin loppuotteluun, ja varmisti näin nousunsa maailmanlistan ykköseksi. Venus ja Serena Williams tekivät loukkaantumisten jälkeen paluun kilpakentille juuri ennen Wimbledonia. Viime vuoden mestari Serena oli lähes vuoden mittaisella kilpailutauolla. Ranskan avoimet voittanut kolmanneksi sijoitettu Li Na hävisi toisella kierroksella Sabine Lisickille. Turnauksessa toiseksi sijoitettu Vera Zvonarjova putosi jatkosta kolmannella kierroksella hävittyään 32:nneksi sijoitetulle Tsvetana Pironkovalle. Neljännellä kierroksella jatkosta putosivat molemmat Williamsit. Venus hävisi Pironkovalle ja Serena Marion Bartolille. Ykköseksi sijoitettu Caroline Wozniacki hävisi neljännellä kierroksella Dominika Cibulkoválle. == Sijoitetut pelaajat == === Miesten kaksinpeli === # Rafael Nadal (loppuottelu, hävisi Novak Đokovićille) # Novak Đoković (mestari) # Roger Federer (puolivälierät, hävisi Jo-Wilfried Tsongalle) # Andy Murray (välierät, hävisi Rafael Nadalille) # Robin Söderling (3. kierros, hävisi Bernard Tomicille) # Tomáš Berdych (4. kierros, hävisi Mardy Fishille) # David Ferrer (4. kierros, hävisi Jo-Wilfried Tsongalle) # Andy Roddick (3. kierros, hävisi Feliciano Lópezille) # Gaël Monfils (3. kierros, hävisi Łukasz Kubotille) # Mardy Fish (puolivälierät, hävisi Rafael Nadalille) # Jürgen Melzer (4. kierros, hävisi Xavier Malisselle) # Jo- Wilfried Tsonga (välierät, hävisi Novak Đokovićille) # Viktor Troicki (2. kierros, hävisi Yen-hsun Lulle) # Stanislas Wawrinka (2. kierros, hävisi Simone Bolellille) # Gilles Simon (3. kierros, hävisi Juan Martín del Potrolle) # Nicolás Almagro (3. kierros, hävisi Mihail Južnyille) # Richard Gasquet (4. kierros, hävisi Andy Murraylle) # Mihail Južnyi (4. kierros, hävisi Roger Federerille) # Michaël Llodra (4. kierros, hävisi Novak Đokovićille) # Florian Mayer (2. kierros, hävisi Xavier Malisselle) # Fernando Verdasco (2. kierros, hävisi Robin Haaselle) # Aleksandr Dolgopolov (1. kierros, hävisi Fernando Gonzálezille) # Janko Tipsarević (1. kierros, hävisi Ivo Karlovićille) # Juan Martín del Potro (4. kierros, hävisi Rafael Nadalille) # Juan Ignacio Chela (2. kierros, hävisi Alex Bogomolov Jr.:lle) # Guillermo García-López (2. kierros, hävisi Karol Beckille) # Marin Čilić (1. kierros, hävisi Ivan Ljubičićille) # David Nalbandian (3. kierros, hävisi Roger Federerille) # Nikolai Davydenko (1. kierros, hävisi Bernard Tomicille) # Thomaz Bellucci (1. kierros, hävisi Rainer Schüttlerille) # Milos Raonic (2. kierros, hävisi Gilles Müllerille) # Marcos Baghdatis (3. kierros, hävisi Novak Đokovićille) === Naisten kaksinpeli === # Caroline Wozniacki (4. kierros, hävisi Dominika Cibulkoválle) # Vera Zvonarjova (3. kierros, hävisi Tsvetana Pironkovalle) # Li Na (2. kierros, hävisi Sabine Lisickille) # Viktoryja Azarenka (välierät, hävisi Petra Kvitoválle) # Marija Šarapova (loppuottelu, hävisi Petra Kvitoválle) # Francesca Schiavone (3. kierros, hävisi Tamira Paszekille) # Serena Williams (4. kierros, hävisi Marion Bartolille) # Petra Kvitová (mestari) # Marion Bartoli (puolivälierät, hävisi Sabine Lisickille) # Samantha Stosur (1. kierros, hävisi Melinda Czinkille) # Andrea Petkovic (3. kierros, hävisi Ksenija Pervakille) # Svetlana Kuznetsova (3. kierros, hävisi Yanina Wickmayerille) # Agnieszka Radwańska (2. kierros, hävisi Petra Cetkovskálle) # Anastasija Pavljutšenkova (2. kierros, hävisi Nadja Petrovalle) # Jelena Janković (1. kierros, hävisi María José Martínez Sánchezille) # Julia Görges (3. kierros, hävisi Dominika Cibulkoválle) # Kaia Kanepi (1. kierros, hävisi Sara Erranille) # Ana Ivanović (3. kierros, hävisi Petra Cetkovskálle) # Yanina Wickmayer (4. kierros, hävisi Petra Kvitoválle) # Peng Shuai (4. kierros, hävisi Marija Šarapovalle) # Flavia Pennetta (3. kierros, hävisi Marion Bartolille) # Shahar Pe'er (1. kierros, hävisi Ksenija Pervakille) # Venus Williams (4. kierros, hävisi Tsvetana Pironkovalle) # Dominika Cibulková (puolivälierät, hävisi Marija Šarapovalle) # Daniela Hantuchová (3. kierros, hävisi Viktoryja Azarenkalle) # Marija Kirilenko (3. kierros, hävisi Serena Williamsille) # Jarmila Gajdošová (3. kierros, hävisi Caroline Wozniackille) # Jekaterina Makarova (1. kierros, hävisi Christina McHalelle) # Roberta Vinci (3. kierros, hävisi Petra Kvitoválle) # Bethanie Mattek-Sands (1. kierros, hävisi Misaki Doille) # Lucie Šafářová (2. kierros, hävisi Klára Zakopaloválle) # Tsvetana Pironkova (puolivälierät, hävisi Petra Kvitoválle) == Lähteet == == Aiheesta muualla == * Viralliset sivut *